Talk:Solar/@comment-4151582-20110818153446

Beseda Solar ►solarno

Beseda solar Logos ►solarni Logos

Beseda solar system ►solarni sistem

Izvorna beseda, ki je mati vsem ostalim je solar Logos. Je Bitje čigar izraz (oziroma le izraz enega izmed njegovih treh vidikov) je naš solarni sistem. Celoten sistem, vključno s sedmimi podravnmi, se nahaja na kozmični fizični ravni. Najenostavneje lahko dobimo o tem neko predstavo, če si zamislimo, da je solarnemu Logosu naš sistem to, kar je fizično telo (skupaj z eteričnim, ki je pravo fizično telo) človeku. Naše najvišje duhovne ravni so torej Zanj ravni na katerih se nahajajo Njegovi etrski centri. Je mnogo več kot naš sistem, ki je drugi izmed treh.

Zato je ena izmed največjih napak, ki bi si jih lahko privoščili ta, da solarni Logos povežemo s Soncem, z zvezdo. To se namreč po mojem mnenju zgodi, če rečemo solarnemu Logosu sončni Logos ali bog ne daj Logos sonca. S takšnim prevodom materializiramo koncept solarnega Logosa (in nismo sposobni kaj več, kot da o Njem imamo nek koncept), to pa je nekaj kar DK na vse pretege skuša preprečiti. Mantra Kozmičnega ognja (neka zamisel, ki nam jo DK vbija v glavo in ponavlja ob vsaki priložnosti) je, da je naš sistem skupaj z 'duhovnimi' ravnmi le kozmična fizična raven. Nikakor se ne sme enačiti Logosa npr. planeta ali sistema z oblo (fizičnim planetom) ali osončjem (zvezde s planetarnim sistemom). Je mnogo, mnogo, nepredstavljivo več kot le to. Poglejmo zato obe možnosti:

Solarni sistem > sončni sistem (osončje)

Solarni logos > sončni logos

solarno > sončno

Edina 'sončna' varianta prevoda, ki bi prenesla pomen, je sončni sistem in osončje, vendar pa se pri tem izgubi povezava z Logosom, za katerega pa nikakor ne smemo reči sončni Logos. Poleg tega beseda sončni sistem pomeni sonce ter planeti zajeti v njegovem gravitacijskem pasu. Sistem o katerem govorijo izvirniki je nekaj mnogo širšega, kot le fizično osončje z zvezdo in planeti. Npr. izraz planetarnega Logosa, ki je le diferenciacija solarnega Logosa, je sedem verig, izmed katerih vsaka vključuje sedem obel. Le ena izmed teh obel je fizični planet. Tako je tudi s solarnim sistemom, le da se tam stvar zaplete še s shemami (vsaka shema je izraz posameznega planetarnega Logosa). Kompleksnost je izjemna, če pa si zamislimo, da vse to obstaja hkrati, pa se nam lahko zvrti v glavi. Mislim, da je ena glavnih sporočil vseh DK knjig, da naša razmišljanja prenese iz materialnih predstav, omejenih na telesa, planete in površinske stvari, v miselne predstave o energiji in silah, centrih in vzajemnih odnosih.

Beseda sončni Logos poleg tega, da nam predaja nek enačaj med sonce (zvezdo) in solarnim Logosom, tudi zveni kot kvalitativni pridevnik. Ne zveni podobno kot npr. sončni kralj, ali sončna dolina? Pridevnik solarni se ravno s svojim malo tujim zvenom odmakne od takšnih asociacij.

Besede solarno, solarni Logos in solarni sistem pa seveda morajo biti enotne, povezanost zamisli je namreč prevelika. Tako je po mojem mnenju nesprejemljivo, da bi naprimer imeli solarni Logos (Zanj preprosto ne moremo reči sončni) in sončni sistem in pa pridevnik sončno.

Še nekaj, kar pa sem že omenjal zgoraj, pa je astronomski pomen sončnega sistema ali osončja. Ta pomen (zaenkrat) v bistvu označuje le fizično zvezdo ter planete. V teh knjigah se ta pomen razširja daleč onstran gole čvrste fizične ravni, zato je tudi iz tega zornega kota varneje izbrati izraz solarno (tako da ni isto).